དོན་དག་འདིའི་ཆ་ནས་བཤད་ན།ཨ་ཚོགས་ཀླུ་མཁར་བྱམས་ནི་བོད་ཀྱི་དེང་རབས་ལོ་རྒྱུས་སྟེང་ཤར་ཕྱོགས་ཨ་མདོ་ནས་བཙན་རྒོལ་ལས་འགུལ་གྱི་མེ་རོ་གསོ་མཁན་ཞིག་ཆགས་ཡོད་པས།དགའ་ལྡན་དང་སེ་ར་བླ་སྤྱིས་གཞོགས་འདེགས་མི་ཐུབ་ཀྱང་ཁ་མིག་ཡར་ལྟ་བྱེད་ས་ཞིག་ཏན་ཏན་ཆགས་ཡོད།རྒྱུ་མཚན་ནི༼བསྟན་པ་ལ་གནོད་པ་སྐྱེལ་མཁན་བྱུང་ན་ཕ་དང་མའང་བསད་བྱ་ཡིན༽ཟེར་བ་ལྟར།ཨ་ཚོགས་ཀླུ་མཁར་བྱམས་ལགས་རང་ཉིད་བཙོན་ཁང་ནང་ལྷུང་མིན་ལ་མ་ལྟོས་པར་བོད་གངས་ཅན་བཙན་བཟུང་དང་བསྟན་པ་བསྣུབས་མཁན་རྒྱ་དམར་གཞུང་ལ་ངོ་རྒོལ་བྱས་ཡོད་པས།ད་རེས་དགའ་ལྡན་དང་སེ་ར་བླ་སྤྱིས་སྲིད་སྐྱོང་འོས་མི་ཨ་ཚོགས་ཀླུ་མཁར་བྱམས་ཀྱི་གཏམ་བཤད་བཀག་པ་ནི་བོད་ཕྱི་ནང་གཉིས་ཀ་ཧང་སངས་དགོས་པའི་ལོ་རྒྱུས་ཀྱི་དོན་རྐྱེན་ཞིག་ཆགས་ཡོད།